Matapos an saiyang pag-adal sa Akademya, si Abakanowicz nagpoon na maghaman nin mga artistikong gibo. Huli kan katotohanan na siya nag-adal sa halawig na panahon sa manlainlain na lugar huli kan pagpalipat-lipat, kadaklan kan saiyang obra nawara o naraot, asin pipira sana an natada kaini. Sa katangaan kan 1956 asin 1959, siya nakagibo nin pira sa saiyang pinakainot na obra; sarong serye kan dakulang gouache asin watercolor sa papel asin itinahi sa telang linen. An siring na mga gibo ipinagladawan bilang 'biomorpiko" an komposisyon, na nagpapahiling nin kathang-isip na mga tinanom, gamgam, eksotikong sira, asin seashell, lain pa kan iba pang mga hugis asin porma. Sinurat ni Joanna Inglot sa The Figurative Sculpture of Magdalena Abakanowicz an dapit sa mga obrang ini: "[they] pointed to Abakanowicz's early fascination with the natural world and its processes of germination, growth, blooming, and sprouting. They seem to capture the very energy of life, a quality that would become a constant feature of her art."